*PROJEKTS*

LATVIJAS REPUBLIKAS MINISTRU KABINETS

|  |  |
| --- | --- |
| 2016.gada\_\_.\_\_\_\_\_\_\_\_\_\_  Rīgā | Noteikumi Nr. \_\_\_\_ (prot. Nr. \_\_\_ § \_\_ ) |

**Kārtība, kādā aprēķināma un izmaksājama atlīdzība par centralizētās ūdensapgādes vai centralizētās kanalizācijas sistēmas vai tās daļas ierīkošanai vai pārbūvei nepieciešamā nekustamā īpašuma lietošanas tiesību aprobežošanu**

*Izdoti saskaņā ar* [*Ūdenssaimniecības pakalpojumu likuma*](http://likumi.lv/ta/id/66885-udens-apsaimniekosanas-likums) *4.panta 5.punktu*

**I. Vispārīgie jautājumi**

1. Noteikumi nosaka kārtību, kādā sabiedrisko ūdenssaimniecības pakalpojumu sniedzējs (turpmāk – Pakalpojumu sniedzējs) aprēķina un izmaksā atlīdzību nekustamā īpašuma īpašniekam (turpmāk – zemes īpašnieks) par nekustamā īpašuma lietošanas tiesību aprobežošanu, kas tieši saistīta ar jaunas centralizētās ūdensapgādes vai centralizētās kanalizācijas sistēmas vai tās daļas (turpmāk — ūdenssaimniecības objekts) ierīkošanu vai esošu objektu pārbūvi, kuru dēļ palielinās zemes platība, ko aizņem ūdenssaimniecības objekts vai aizsargjosla gar vai ap šo objektu.

2. Šie noteikumi neattiecas uz:

2.1. zemes īpašuma daļu, kas atrodas ceļa, ielas vai piebrauktuves nodalījuma joslas vai sarkano līniju robežās, vai inženierkomunikāciju koridora robežās;

2.2. zemes īpašumu, kas ir valsts vai pašvaldību īpašumā;

2.3. zemes īpašuma daļu, kurā pēc zemes īpašnieka iesnieguma Pakalpojuma sniedzējs ir izbūvējis cauruļvada ievadu vai izvadu, lai pievienotu nekustamo īpašumu centralizētajai ūdensapgādes sistēmai vai centralizētajai kanalizācijas sistēmai.

3. Tiesības uz atlīdzību ir zemes īpašniekam, kura zemes īpašumā:

3.1. plānots ierīkot jaunu ūdenssaimniecības objektu;

3.2. veicot esoša ūdenssaimniecības objekta pārbūvi, palielinās zemes platība, ko aizņem ūdenssaimniecības objekts vai aizsargjosla gar vai ap šo objektu.

4. Ja zemes īpašums ir kopīpašumā, atlīdzību izmaksā visiem kopīpašniekiem proporcionāli īpašumā esošās domājamās daļas apmēram. Ja kopīpašnieki ir noslēguši līgumu par zemes kopīpašuma lietošanas kārtību, atlīdzību izmaksā atbilstoši minētā līguma nosacījumiem.

3

5. Atlīdzība ir vienreizēja. Pēc īpašuma tiesību pārejas citam zemes īpašniekam šo atlīdzību atkārtoti neizmaksā.

2

6. Pakalpojumu sniedzējs un zemes īpašnieks slēdz savstarpēju līgumu (turpmāk – līgums), kurā nosaka vismaz šo noteikumu II nodaļā noteiktajā kārtībā aprēķināto zemes platību, par kuru zemes īpašniekam aprēķināma atlīdzība, atlīdzības summu, samaksas termiņus un citus būtiskus nosacījumus pēc pušu ieskatiem. Pakalpojumu sniedzējs atlīdzību izmaksā ne vēlāk kā 10 dienu laikā pēc tam, kad būvvalde paskaidrojuma rakstā, apliecinājuma kartē vai būvatļaujā ir izdarījusi atzīmi par būves pieņemšanu ekspluatācijā.

3

**II. Atlīdzības aprēķināšanas kārtība**

7. Zemes platību, par kuru zemes īpašniekam aprēķināma atlīdzība, Pakalpojumu sniedzējs nosaka pēc šādiem principiem:

7.1. pamatojoties uz ūdenssaimniecības objekta būvprojekta ģenerālplānu un Aizsargjoslu likumā un uz tā pamata izdotajos normatīvajos aktos noteiktajiem vides un dabas resursu aizsardzības, ekspluatācijas un sanitāro aizsargjoslu platumiem, nosaka tās zemes platības konfigu­rāciju, par kuru zemes īpašniekam aprēķināma atlīdzība, un iezīmē minēto zemes platību ūdenssaimniecības objekta novietojuma plānā;

7.2. zemes platībā, par kuru zemes īpašniekam aprēķināma atlīdzība, neieskaita zemes platību zem Pakalpojumu sniedzējam piederošiem ūdenssaimniecības objektiem, par kuriem Pakalpojumu sniedzējs un zemes īpašnieks ir noslēguši savstarpēju līgumu par nekustamā īpašuma (zemes) nomu, kā arī Pakalpojumu sniedzēja īpašumā esošu zemes platību zem ūdenssaimniecības objekta;

7.3. zemes platību aprēķina kvadrātmetros, noapaļojot līdz vienam kvadrāt­metram.

4

8. Maksājamās atlīdzības summu Pakalpojumu sniedzējs aprēķina, reizinot šo noteikumu [7.punktā](http://likumi.lv/doc.php?id=140687#p3) minētajā kārtībā aprēķināto zemes platību ar šo noteikumu 10.punktā norādīto atlīdzības apmēru par nekustamā īpašuma lietošanas tiesību aprobežojumu.

95

. Ja par nekustamā īpašuma lietošanas tiesību aprobežojumu šajos noteikumos ir paredzētas vairākas dažādu lielumu atlīdzības, aprēķina un izmaksā vienu lielāko atlīdzību.

6

10. Atlīdzību par nekustamā īpašuma lietošanas tiesību aprobežojumu nosaka:

10.1. par zemes īpašuma daļu, kuru nav iespējams izmantot pirms ūdenssaimniecības objekta ierīkošanas vai pārbūves noteiktajiem nekustamā īpašuma lietošanas mērķiem (turpmāk – agrākie nekustamā īpašuma lietošanas mērķi), gadījumā, ja atlikusī nekustamā īpašuma daļa ir izmantojama agrākajiem nekustamā īpašuma lietošanas mērķiem – 20% apmērā no attiecīgā nekustamā īpašuma kadastrālās vērtības;

10.2. par zemes īpašuma daļu, kuru turpmāk ir iespējams izmantot agrākajiem nekustamā īpašuma lietošanas mērķiem, bet ar lietošanas tiesību aprobežoju­miem, kas noteikti Aizsargjoslu likumā vai uz tā pamata izdotajos normatīvajos aktos – 10% apmērā no attiecīgā nekustamā īpašuma kadastrālās vērtības;

11. Ja nekustamais īpašums pilnībā nav izmantojams agrākajiem nekustamā īpašuma lietošanas mērķiem vai arī tā atlikusī daļa nepietiekamās platības, apgrūtinājumu, konfigurācijas vai citu apstākļu dēļ nav izmantojama atbilstoši vietējās pašvaldības teritorijas plānojumam, Pakalpojumu sniedzējs un zemes īpašnieks slēdz līgumu par visa nekustamā īpašuma atpirkšanu vai nomu. Ja Pakalpojumu sniedzējs un zemes īpašnieks divu mēnešu laikā nevar vienoties par visa nekustamā īpašuma atpirkšanu vai nomu, vietējā pašvaldība var ierosināt zemes īpašuma atsavināšanu sabiedrības vajadzībām normatīvajos aktos noteiktajā kārtībā.

12. Šo noteikumu 10. un 11.punktā noteikto zemes īpašuma izmantojamību agrākajiem nekustamā īpašuma lietošanas mērķiem atbilstoši teritorijas plānojuma apbūves noteikumiem nosaka vietējā pašvaldība. 7

8

11

13

17

20

**III. Atlīdzības apmēra saskaņošana**

13. Pakalpojumu sniedzējs nosūta zemes īpašniekam:

13.1. līguma projektu;

13.2. ūdenssaimniecības objekta būvprojekta ģenerālplānu, norādot tajā aizsargjoslas robežas;

13.3. informāciju par būvdarbu tehnisko risinājumu, plānoto būvdarbu sākumu un ilgumu;

13.4. informāciju par Aizsargjoslu likumā vai uz tā pamata izdotajos normatīvajos aktos noteiktajiem nekustamā īpašuma lietošanas tiesību aprobežojumiem konkrētā ūdenssaimniecības objekta aizsargjoslās;

13.5. atbilstoši šo noteikumu II nodaļā noteiktajai kārtībai veikto atlīdzības aprēķinu par nekustamā īpašuma lietošanas tiesību aprobežošanu.

21

22

14. Ja divu mēnešu laikā, skaitot no tās dienas, kad zemes īpašniekam ir nosūtīts līguma projekts, Pakalpojumu sniedzējs un zemes īpašnieks nevar vienoties par atlīdzības apmēru, minētās personas ir tiesīgas vērsties tiesā ar pieteikumu par atlīdzības apmēra noteikšanu.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K.Gerhards

Vīza:

valsts sekretārs R.Muciņš

2016.10.21. 10:39

835

I.Teibe

67026574, [Iveta.Teibe@varam.gov.lv](mailto:Iveta.Teibe@varam.gov.lv) 24